VIGAN CITY --- Nanayunan iti sangapulo ket lima ti kaso ti chikungunya iti Ilocos Sur kalpasan nga immunan a naideklarar ti chikungunya outbreak iti dua a barangay ti Sta. Lucia nga agdagup iti 65.
Maibasar iti naudi a listaan, naggapu iti Barangay Marcos, Tabuculan ken Pasungol, idiay ili ti Santa ti naggappuan ti naudi a listaan babaen iti panangkumpirmar ni Rural Health Unit doctor, Dr. MArilou Cardenas.
Kinuna ni Cardenas, naipatuloden dagiti blood samples dagiti biktima idiay Department of Health - Ilocos Sur tapno nainget a maeksamen.
Immunan a naideklarar ti chikungunya outbreak idiay barangay San pedro ken Arangin ti ili ti Sta. Lucia gapu iti kaadu dagiti biktima.
Kastoy met laeng ti napasamak idiay ili ti Burgos, Ilocos Sur idi napan a tawen nga addaan iti 200 kaso ti chikungunya.
Kitkitaen dagiti kameng ti DOH- Ilocos Sur no adda pay kaso ti chikungunya kadagiti dadduma pay nga ili ti Ilocos Sur.
ilo_Latn ilo_Latn ilo_Latn ilo_Latn ilo_Latn ilo_Latn